شه‌فه‌ق نيوز/ خه‌ڵوسى ئه‌كار وه‌زير وه‌رگرى توركيا، وت: چه‌كداره‌يل كورد له‌ خوه‌رهه‌ڵات فورات له‌ سوريا له‌ناو خه‌نده‌قه‌يل خوه‌يان له‌ وه‌ختيگ گونجياگ ده‌فن ئه‌كريه‌ن، ئه‌ويش دوياى ئه‌وه‌گ دۆناڵد ترامپ ئاشكراى خوه‌يكيشانه‌وه‌ى هێزه‌يل ئه‌مريكا كرد له‌ سوريا وه‌ ته‌واوێ.
له‌ى باوه‌ته‌و، ئاژانس فه‌رمى ئه‌نادۆڵ له‌ زووان ئه‌كار وت: ئيسه‌ مه‌نبه‌ج و خوه‌رهه‌ڵات فورات ها وه‌رده‌ممان و كار فريه‌يگ له‌بان ئى مه‌سه‌له‌ ئه‌كه‌يم.
جى باسه‌، توركيا هه‌ميش وت: وه‌ى نزيكه‌يله‌ پرۆسه‌يگ سه‌ربازێ دژ يه‌كينه‌يل پاسه‌وان ملله‌ت له‌ باكوور سوريا ده‌س وه‌پى ئه‌كا.
